ריבית אפס

ריבית אפס (ZLB) או גבול תחתון נומינלי אפס (ZNLB) היא בעיה מאקרו-כלכלית המתרחשת כאשר הריבית הנומינלית לטווח הקצר היא אפס או קרובה לאפס, הגורמת למלכודת נזילות ומגבילה את יכולתו של הבנק המרכזי להמריץ צמיחה כלכלית.

החסם של ריבית 0 (ZLB) הוא שהחזקת כסף מזומן מבטיחה ריבית נומינלית של 0. במצב זה, בנקים מרכזיים לא יכולים לעודד הוצאות על ידי הורדת ריבית, כי אנשים יעדיפו להחזיק במזומן במקום להפקידו בבנק. מיילס קימבל  הציע שכלכלה מודרנית שנשענת באופן מלא על כסף אלקטרוני או מגדירה כסף אלקטרוני כיחידת החשבון יכולה לחסל את ה-ZLB. אף על פי כן, גם ללא אמצעים כאלה, מספר בנקים מרכזיים מסוגלים להוריד את הריבית מתחת לאפס; לדוגמה, הבנק הלאומי הצ'כי מעריך שהגבול התחתון של הריבית שלו הוא מתחת ל-1%. הבנקים המרכזים של הכלכלות המערביות בעולם כמעט ולא הורידו ריביות מתחת למינוס אחוז.
ממוזער|שיעור תעסוקה, אינפלציה ושיעורי ריבית, 1981-1989
בעיית ה-ZLB הפכה למשמעותית עם הניסיון של יפן במהלך שנות ה-90, ולאחרונה עם משבר הסאב-פריים. האמונה שהמדיניות המוניטרית במסגרת ה-ZLB הייתה יעילה בקידום צמיחת הכלכלה זכתה לביקורת בין היתר על ידי פול קרוגמן, גוטי אגרטסון ומייקל וודפורד.

מילטון פרידמן, לעומת זאת, טען כי ריבית נומינלית אפסית אינה מהווה בעיה למדיניות המוניטרית. לדברי פרידמן, בנק מרכזי יכול להגדיל את הבסיס המוניטרי גם אם הריבית תיעלם. הבנק המרכזי רק צריך להמשיך לקנות אג"ח.Milton Friedman's Keynote address at the Bank of Canada פרידמן גם טבע את המונח 'פיזור כסף ממסוקים'  כדי להמחיש כיצד בנקים מרכזיים יכולים תמיד לייצר הוצאות ואינפלציה. פרידמן השתמש בדוגמה של מסוק שטס מעל עיירה ומפיל שטרות דולרים מהשמיים, שמשקי בית אספו אז בחלקים שווים לחלוטין. כלכלנים טענו שגרסאות של רעיון זה בעולם האמיתי יעבדו בסף האפס התחתון. בדרך כלל, צעדי 'פיזור כסף ממסוקים' פורשו ככרוכות בבנק המרכזי המממן ישירות את הגירעון התקציבי.

הכלכלן וילם בייטר  טען כי צעדי 'פיזור כסף ממסוקים' תמיד יכולים להעלות את הביקוש והאינפלציה.Buiter, W. The Simple Analytics of Helicopter Money בעקבות המאמצים החוזרים ונשנים של הבנק המרכזי האירופי להחיות את כלכלת גוש האירו ולעמוד ביעד האינפלציה שלו, מספר כלכלנים לקחו פרשנות מילולית יותר של המשל של פרידמן והציעו שהבנק המרכזי האירופי יעביר מזומנים ישירות למשקי הבית.Print Less, but Transfer More, Foreign Affairs, Blyth, M., Lonergan, E

בפועל, משלו של פרידמן התקיים הלכה למעשה בתקופת מגפת הקורונה (2020-2022). ממשלות בארצות רבות ובישראל פעלו בשיטה זו וחילקו מענקי מזומן לאזרחים באופן רוחבי.

 הערות שוליים 

קטגוריה:מקרו-כלכלה